Lena Ravensal

Lena első megjelenésekor

Arrene Ravensal (anya)

Artana Ravensal (nővér)

Nestan Ravensal (bátyj)

Joshua Ravensal (ikertestvér)

Oliver Ravensal (öccs)

Nico Ravensal (öccs)

Armèle Ravensal (húg)

Nevelő szülők és fogadott testvérek:

Marcus Wells (nevelőapa)

Nellie Wells (nevelőanya)

Thomas Wells (fogadott bátyj)

Ralph Wells (fogadott bátyj)

*"Az emlékek halványulnak, az érzések fölött pedig más érzelmek veszik át a hatalmat."*

*- Lena Jean Kirschteinnek*

Lena Ravensal a Felderítő Egység újonc tagja, négy évvel fiatalabb Erenéknél. A családja meglehetősen titokzatos, a származása zavaros, konfliktusos a kapcsolata az ikerbátyjával. Különleges tulajdonsága, hogy tulajdonképpen bárkivel képes baráti viszonyt kialakítani, olyanok irányába is nyitott, akiket mindenki elutasít. A Felderítők veteránjai között legjobban Jeannal találja meg a közös hangot.

## Kinézete

   Lena kicsivel a válla alá érő, barna hajú, vékony testalkatú lány 160-170 centi közötti magassággal. Zöld szeme van, és jellemzően a felderítők egyenruháját viseli, az arra jellemző szíjakkal, csizmával, fehér nadrággal és dzsekivel. Az inge halványzöld. Civilben gyakran hord szoknyát, blúzt, és blézert, ilyenkor a haját - amit küldetések alatt részben összefog - teljesen leengedi. Több kisebb tetoválása is van, a csuklóján és a lábfején, ezek a családjára jellemző jelek, amelyeknek jelentősége van. A csuklóján található szimbólum a családját, a körforgást jelképezi, a lábfején találhatóak a férjet és a feleséget szimbolizálják.

## Jelleme

Lena alapvetően kedves, érzékeny, de kissé bizonytalan lány. Nyitott, és jóindulatú, szóba áll, és megérti magát olyanokkal is, akikkel szemben mindenki elutasító. Szívesen nyújt támogatást, ha valaki elveszettnek érzi magát. Hajlamos figyelmen kívül hagyni a saját szükségleteit, hogy segíthessen - a történet során volt, hogy annak ellenére vetette bele magát a munkába, hogy ő maga is megsérült. Az érzéseivel kapcsolatban őszinte, ki meri mondani, hogy mit gondol a társairól, vagy egy helyzetről. Alapvető jóindulata ellenére nem nyer meg mindenkit, Mikasa például kimondottan ellenszenvesnek, idegesítőnek találja.

## Története

### Gyerekkor

A játék előtti életéből nagyon kevésre emlékszik. Marley származású, a falon kívülről jött. A családja arisztokrata család, nagy hírnevük volt, és a szülők ennek szellemében nevelték a gyerekeket. Eudo és Arrene Ravensal voltak a szülei, két idősebb testvére, egy ikerbátyja, és három fiatalabb testvére volt. Különösen közel állt az ikertestvéréhez, Josh-hoz, a fiú szinte mindenben megvédte őt. Két öccse, Nico és Oliver szintén ikrek. A család szinte teljesen együtt, nagy birtokon élt (a nagy szülők is ugyanabban a házban laktak), illetve szoros maradt a kapcsolat a távolabbi rokonokkal, például unokatestvérekkel is.

Már fiatal korában szembesült a hátrányos megkülönböztetéssel, ami az eldiaiakat érte, és hallott pletykákat arról, hogy bármilyen lázadást keményen megtorolnak, és az embereket egy szigetre hurcolják, hamar kialakította a saját véleményét. Egyszer tanúja volt annak, hogy egy marley rendőr letartóztatott egy eldiai férfit a gettón kívül, és közbelépett, kijelentve, hogy ártatlan embernek akarnak ártani. A bátyja, Josh, kiállt mellette, próbálta megvédeni a felelősségre vonástól, de ezzel csak azt érte el, hogy ő is belekeveredett az ügybe. A marley kormányzat, különösen, mert nagymúltú családról volt szó, próbálta minél csendesebben intézni az ügyet, így felajánlotta a Ravensal szülőknek, hogy a gyerekek a falon belül, a szigeten kezdenek új életet, cserébe viszont a család többi tagja nem szenved el szankciókat. A szülők mélységesen csalódtak mind a lányukban, mind a fiukban, és jobb lehetőség híján elfogadták az ajánlatot.

### Új élet, katonaság

   Lena és Josh maguk jutottak el a falig, nagyrészt gyalog, ebben rengeteg szerepe volt a szerencséjüknek is - sikerült azokon a területeken áthaladniuk, ahol a legkevesebb titán tartózkodott. Mikor elérték a Mária falat, hosszú ideig bolyongtak a körzetek között - egy időben a Földalatti város nyomorában is meghúzták magukat, ekkor véletlenül találkoztak a későbbi Barsan Tymirjazevvel, aki ekkor Raze névre hallgatott. Később a külső körzetek egyikében, egy család befogadta mindkettejüket, itt két idősebb fiútestvérük volt. Noha szerény körülmények között kellett élniük, és főként földműveléssel foglalkoztak, Josh és Lena viszonylag normális életet élhettek - a falakon belülre kerülésükkor emlékeik nagy részét elvesztették - testvéri viszonyuk is szoros maradt. Amikor Mária falat áttörték, és a Rózsa fal mögé kerültek, Lena fogadott apját elvitték a fal felszabadítására toborzott, nagyrészt civilekből álló seregbe, így a fogadott bátyja lépett elő családfővé. A szegénység miatt, hogy jobb életszínvonalat biztosíthassanak maguknak, és a családjuknak, mind ő, mind Josh csatlakoztak a katonasághoz. A kiképzés végén mindketten a 108-as kiképzőegység legjobbjai között zártak - Josh ötödik, Lena negyedik lett. Ekkortájt kezdett megromlani a kapcsolatuk, Josh furcsán viselkedett (Lena ezt kezdetben annak tudta be, hogy megelőzte a kiképzésen, sőt, ritka ajánlatot kapott a Felderítő Egységtől is, mikor a Speciális Osztaghoz csatlakozhatott), egyre többször vágott rosszindulatú megjegyzéseket az ikertestvére fejéhez. A lány ezt nehezen dolgozta fel, hiszen továbbra is a bátyja maradt az egyik legfontosabb személy az életében, de úgy döntött, jobb, ha külön válnak az útjaik... noha eredeti terve szerint a Katonai Rendőrséghez csatlakozott volna, inkább elfogadta a Felderítő Egység ajánlatát.

### Speciális osztagban - első küldetés

    A második évad kezdetekor, szinte azonnal a borzalmak közepébe csöppen, mikor áttörik a Rózsa falat. Kezdetben nehezen találja meg a közös hangot a társaival, konfliktusba kerül Mikasával, és a veteránok legtöbbjének összeszokott közösségébe sem könnyű beilleszkedni. Később ez változik... mikor elhagyják a Rózsa fal védelmét, hogy kövessék az Állatszerű Óriást, egyre több időt tölt Jeannal, hatékonyan kezdenek együtt dolgozni, és megosztják egymással a nehézségeiket - Jean később beszél saját múltjáról, Marco haláláról, és a Felderítő Egységhez való csatlakozásának okáról, Lena pedig elmondja neki saját konfliktusait a bátyjával, és biztatja az újrakezdésre, a továbblépésre. A fiú többször kijelenti, hogy Marco óta senkinek nem nyílt meg ennyire, később pedig mindketten bevallják, hogy "kedvelik" egymást, Jean ahhoz is ragaszkodik, hogy Lena mellett maradhasson, mikor a bátyjával, személyes jelleggel harcol. Amikor a csapat három napra bent ragad a szurdokban, Lena az egyetlen, aki Dietherre, Hanji osztagának egyik nehéz természetű tagjára is képes hatni (amikor pedig a fiú életét veszti a szurdokból való kitörés során, ő az, aki a legjobban meggyászolja), ezzel is bizonyítva az érzékét az emberekhez. Miután a csapat visszajut a szurdokból, és nyomozásba kezdenek a Földalatti Városban, Lena ismét találkozik a bátyjával, Josh-sal... Sajnos a találkozás hamar eldurvul.

### A királynő elrablása

Jean mindenképpen ragaszkodott, hogy Lena mellett maradjon, így kettő az egy ellen álltak ki a lány bátyja ellen. Habár Lena szerette volna szemtől-szemben lerendezni a dolgot, nem tudott meg sokkal többet, hogy mi történt a kapcsolatukkal, de abban biztos volt, hogy Josh valamit megtudott. A harc elég csúnyán ért véget: Lena és Jean is egészen csúnyán megsérült, míg Josh is több komolyabb sebet bekapott, mielőtt a csapat eltűnt volna Eren-nel. Ezen kívül Lena szemtanúja volt annak, hogy a legjobb barátja, Barsan kis híján meghalt Josh keze által, majd a fiú teljesen kifordulva magából megölte az egyik tagjukat, aztán rátámadt a többiekre - szerencsére a hadnagynak és Mikasa-nak köszönhetően sikerült kiütni.

Az osztag jobb ötlet híján a vereség után a hadnagy régi házába mennek. Lena segédkezett a temetésben, majd a házban a sebesültek ellátásában is, holott önmagát is alig bírta egyben tartani. Úgy érezte, minden szétesik körülötte. Elvesztette a bátyját és úgy tűnt számára, hogy a legjobb barátját is. Képtelen volt ezt elfogadni, így lemerészkedett a pincébe a fiúhoz, ahol meg kellett tapasztalnia, hogy Barsan jelenleg nem létezik, hanem egy új személyiség, egy másik ember van előtte: Raze. Aki egyáltalán nem emlékezett rá, de Lena-nak túlságosan is ismerős volt a vörös szeme, noha nem tudta felidézni, hol. Igyekezett minél többet kiszedni a fiúból, majd elment jelenteni a hadnagynak.

Ezek után kénytelen volt elvonulni a fürdőszobába, hogy kicsit összeszedje magát. Mikor a tükörbe belenézett, egy teljesen más jelenetet látott, miután a kezébe vette Mikasa véres, törött pengéjét, amit megtalált. Fogalma sem volt, mi történik vele, miért lát ilyenek és miért érzi, hogy mégis ismeri Raze-t... Ekkor találja meg Jean, akinek ismét kiönti a szívét, miközben elképesztően rosszul érzi magát, hogy miatta sérült meg a fiú. Ellátja mindkettejük sebeit, miközben beszélgetnek. Mindketten egyetértettek abban, hogy szeretnék jobban megismerni a másikat, így elsőként elárulták egymásnak a legboldogabb emlékeiket, ezzel kicsit oldva a szörnyű hangulatot.

Így térnek ismét nyugovóra, azonban Lena-t továbbra sem engedik az álmai pihenni. Ezúttal valami egészen különlegesen látott: nem álomkép volt, hanem mintha egy emlékkép lett volna. Látta a vörös szemet, hogy majdnem meghalt, hogy olyan mélyen harapott valakinek a kezébe, hogy annak nyoma maradt... Mikor felkelt, azonnal összerakta a darabkákat, így visszasietett az éppen alsó Raze-hez: a piros szem és a kezén virító harapásnyom így már kiadta, hogy valóban megtörtént vele ez és hogy jóval régebben találkozott a fiúval, mint a kiképzés. Mégsem vitte ez előrébb őt semerre, hiszen fogalma sem volt, hogyan lehetséges ez.

Mielőtt akár végig gondolhatta volna, mi történt, ismét Barsan tért vissza közéjük, aki elárulta a lánynak, hogy valójában öt éve létezik és ő az, aki a betolakodó, nem Raze. Nori mondta ezt neki, mielőtt elment volna. Lena egyre jobban úgy érezte, hogy teljesen kicsúszott a talaj a lába alól és végképp nem látta, mit tudna tenni, hogy segítsen a helyzeten. Annyi azért még maradt benne, hogy összefoglalja az álmát a hadnagynak, majd váltson pár reménytelen szót Barsan-nal, mielőtt maga mögött hagyta volna a pincét.

Jobb ötlet híján inkább kissé megismerkedett az új Katonai Rendőrrel, Sophie-val, hogy terelje a gondolatait. Biztosította, hogy nem fogja hagyni, hogy egyedül maradjon, mert tudja, milyen rossz. Aztán visszatért a házba, ugyanis lassan indulni készültek. Jean-nal reggelizett, ahol elmesélte az éjszaka történteket, majd a végén kissé összekaptak, hogy le kell-e mondania a barátjáról vagy sem, így végül kicsit sem szépen ott hagyta a fiút, aki egészen eddig végig támogatta. Természetesen azonnal utána meg is bánta, amiket mondott, de már megtörtént.

Ezek után útnak indultak a Reiss birtokra. Az úton főleg magával viaskodott és próbálta rendezni a gondolatait, inkább kisebb sikerrel, mint nagyobbal. Párszor beszélt Barsan-nal, próbálta bemutatni a többieket messziről, de vele is kissé mérges hangnemben zárult a beszélgetés, mikor a testvére megölése lett a téma. Közben összefutottak egy szintén Katonai Rendőr társasággal és pár Felderítővel, próbálják kitalálni, merre lenne érdemes menni. A beszélgetés végére arra jutnak, hogy a Reiss kápolna lesz a legjobb esélyük első körben, így arra is indulnak.

Közben Lena és Barsan halkan beszélni kezdenek hátul. Hamar oda lyukadnak, hogy Barsan elmenne legszívesebben, aminek Lena nem örül és próbálja meggyőzni, hogy nem is lenne tanácsos. Barsan még azt is felajánlja, hogy Lena vele mehetne, de a lány úgy érzi, már kötődik annyira a csapatához, hogy nem tudná itt hagyni őket. A bátyjáról nem is beszélve. Ennek ellenére próbálja meggyőzni a barátját, hogy adjon időt a csapatnak, hogy befogadják, de Barsan nagyon szkeptikusan áll az egészhez. Josh-ról is szó esik, méghozzá Barsan bosszút akar állni.

Lena nem éppen vidáman indul útnak a kápolna felé. Fogalma sincs, mit kéne tennie, hogy ha szembekerül a bátyjával. Hiszen most már Barsan is meg akarta ölni. Miután útba ejtettek egy töltőállomást, már indultak is a kápolnába. Lena a puskás egységben kapott helyett, így új fegyver birtokába került. Még vált pár szót Sophie-val is, mert érdekli a lány hogyléte, kicsit talán felelősnek is érzi magát, hogy be tudjon illeszkedni. Sophie-nak sikerült rábeszélnie Lena-t, hogy beszéljen Jean-nal és próbáljanak kibékülni.

Oda is megy a fiúhoz és bár az elején érezhető, hogy rosszul esett neki, Lena hamar bocsánatot kér és megpróbálja elmagyarázni, mit miért mondott. Itt egy kisebb emlék megint beugrik a lánynak, de csak egy érzet, ahogy a falak felé haladtak. Utána már indulnak is a képolnába. Lena Sophie mellett tette meg az utat. Kisebb keresgélés után Ymir talál is egy lejáratot a kápolnában, így mindenki érezte, hogy most következni fog valami komoly.

Felvették az alakzatot, majd levonultak a föld alá, ahol egy gyönyörű barlangot találtak. Sajnos, ezen a gyönyörű helyen kezdődött meg a harc. Szerencsére a meglepetés ereje az övék volt, azonban Barsan egy kisebb rohamot kapott. Lena érezte, hogy valamit tennie kell, vagy Raze átveszi az irányítást. Megpróbált hatni a fiúra, hogy mindenképpen önmaga maradjon, s ez sikeresnek is bizonyult ezúttal, bár fizikailag eléggé megszenvedte a dolgot.

Lena ezek után visszatért a harchoz, de Josh megint alkotott: megpróbálta lelőni Leroux osztagvezető egyik tagját, mire többen is támadtak rá: Kami vállon lőtte, az osztagvezető pedig a kardját dobta a combjába. Lena gondolkodás nélkül rohant a testvéréhez. Ő maga nem látta, de Kyle jött utána, s őt is találat érte. Megpróbálta ellátni a testvérét, de Leroux osztagvezető kis híján mindkettejüket kinyírta. Kami-nak köszönhetően végül elment, de egy felképelést így is kapott. Nem érdekelte, csak a testvérét akarta megmenteni. Kami is haragudott rá, de együttes erővel elvitték a fiút a hadnagyhoz.

## Kapcsolatok

### Jean Kirschtein

A fiú volt az első, aki megértéssel fordult Lena-hoz, amikor az belecsöppent a Speciális Osztagba. Onnantól kezdve sokkal több időt töltöttek egymással, meg tudták osztani a gondolataikat és bánatukat. Lena elsőként általában mindig a fiút kérdezi meg, ha van valami. Egyre közelebb kerültek, még azt is mondták, hogy fontosak egymás számára. Bár néha-néha összekapnak, eddig mindent meg tudtak oldani. Bár Lena még magának sem vallotta be, de elkezdett gyengédebb érzelmeket táplálni a fiú iránt, ez főleg abból nyilvánult meg, hogy mindig ő az első gondolata és hogy bármitől megóvná a fiút, arról nem is beszélve, hogy mindent szívesen elmesélne neki, ő az egyik legnagyobb bizalmasa.

### Barsan Tymirjazev

A fiú a kiképzés alatt a legjobb barátja lett, s azóta is az. Sok időt töltöttek együtt, s mielőtt belőle kijött volna Raze, ő is a legnagyobb bizalmasai közé tartozott. Azonban azóta kicsit óvatosabb, mert sosem tudhatja, hogy csak Barsan hallja-e a dolgokat vagy sem. Ettől függetlenül érte is bármit megtenne, nagyon fontos számára és nagyon szeretne neki segíteni, hogy jobban érezze magát és együtt legyőzhessék ezt a valamit. Ő érte még hazudna is a hadnagynak - megígérte ugyanis, hogy ha Barsan végül lelépne, akkor nem árulja el a hadnagynak. És ez komoly szó volt tőle.

### Joshua Ravensal

Az ikertestvére természetes módon az egyik legfontosabb személy az életében. Sokáig volt ő a legközelebbi személy az életében, azonban mióta megromlott a kapcsolatuk, azóta nem tudja, mi van a bátyjával. Nagyon szeretne neki segíteni, szeretné megmentetni ettől a gonosztól, de nem tudja, mi tett, amiért így viselkedik vele a fiú. Érte is bármit megtenne.

### Kamilla Evans

A lányra igencsak felnéz, hiszen úgy érzi, hogy bármit képes túlélni. Az egyik legnagyobb példaképe a Speciális Osztagban, hiszen amellett, hogy rendkívül erős, igencsak empatikus és figyelmes is. Nem mellesleg vicces is. Sokszor segített már Lena-nak is összekaparnia magát, amikor ő maga sem volt a legjobb állapotokban. Bár nincsenek kifejezetten közeli kapcsolatban, azért ehhez hozzáad, hogy Lena tényleg egy kicsit fölötte állónak látja a lányt - a szó pozitív értelmében.

### Sophie Rinder

Az új lány egyből magát jutatt eszébe Lena-nak. Nyilván rögtön szeretett volna segíteni is neki beilleszkedni, így felajánlotta a barátságát annak ellenére is, hogy a lány Katonai Rendőr volt. Bár az elején döcögősen indult, mostanra egészen közel állnak a kevés együtt töltött idő dacára is. Rendkívül kellemes társaságnak tartja a lányt, tudja, hogy hozzá bármikor mehet.

### Kyle Northon

A férfivel még nem igazán sikerült semmilyen kapcsolatot kialakítania, de ha lesz rá lehetősége, mindenképpen szeretne, elvégre Kamilla lát benne valamit...

## Érdekességek

* A Ravensal család nevek és kultúra alapján nem köthető egyértelműen egyetlen valódi országhoz sem. (Míg pl. az Ackermanok mind héber eredetű neveket kaptak, Armin teljesen német, vagy Hanjinál bejön a görög hatás.) Lena nővére és bátyja albán, ő maga, illetve az ikertestvére angol, két ikeröccse olasz, a húga pedig francia nevet kapott.
* Lena kinézete alapból megfelel Eren női változatának.
* Lena MBTI személyiségtípusa ESFJ - Konzul
* A személyisége sokat merít Petráéból. (Ezt a hasonlóságot Levi a játékon belül is megjegyzi)
* Önfeláldozását egyszerre tartja a legnagyobb erősségének, és a legnagyobb hibájának.
* Allignmentje alapján "Neutral Good" (Természete szerint jó)
* Ha ideges, harapdálja az ajkát.
* Kedvenc étele a sült csülök és a császármorzsa.
* Lena vezérdala: Epic Soul Factory - Inner Power (https://youtu.be/C4c0P9Ov9tU)